NaiveNeuron/SloPal huggingface dataset:
Martvoň, Anton, poslanec NR SR (2013-06-17):
Ďakujem pekne. No, tak sme sa pobavili a myslím si, že pán Hlina si konečne uľavil tým, že tu pospomínal Martvoňa zo všetkých možných strán. No, pán Hlina, asi vás za toto pán svokor Maťátko nepochváli, zjavne vám dal asi takýto pokyn vystúpiť, no ale tak, viete, už keď s ním budete večer diskutovať a bude vám dávať pokyny na zajtrajšok, skúste sa ho popýtať na pána Svobodu, možno sa niečo dozviete a potom sa možno aj my tu niečo dozvieme, akým spôsobom sa tu vy hráte na spravodlivého medzi spravodlivými, a pritom ste obyčajná pouličná zmes. Čiže jednoducho ja vám na to poviem, pán Hlina, ja si všímam už dlhodobo, že na mňa útočíte, ale ja vám ako neberiem vaše názory, tak vy neberte moje návrhy uznesenia v tom zmysle, že ich tu zosmiešňujete. Každý má právo tu podať návrh uznesenia. A keď neviete akceptovať iný názor, tak sa vráťte potom k vareniu tých halušiek, ktoré ani aj tak vám dobre nejdú na tom vašom ranči, či čo to máte prenajaté od univerzity za pofidérnych okolností.
Grendel, Gábor, podpredseda NR SR (2021-10-19):
Ďakujem, pani poslankyňa. Prerušujem rokovanie o tomto bode programu. Pokračovať budeme prvým čítaním o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov a ktorým sa mení zákon č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov v znení neskorších predpisov. Vládny návrh zákona je pod tlačou 707, návrh na jeho pridelenie na prerokovanie výborom je v rozhodnutí č. 737. Odovzdávam slovo pánovi ministrovi práce, sociálnych vecí a rodiny, aby vládny návrh zákona uviedol. [Rokovanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a ktorým sa mení zákon č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov v znení neskorších predpisov , tlač 707.]
P. Farkas, poslanec: (2001-12-13):
J. Migaš, predseda NR SR: Budeme hlasovať o bode č. 1, sme pri C2 - návrhy na zníženie výdavkov kapitol. A teraz budeme hlasovať o bode č. 1. Prezentujme sa a hlasujme. (Hlasovanie.) Prítomných je 135 poslancov, za 45, proti 70, zdržalo sa 16, nehlasovali 4. Tento bod sme neschválili. Ďalej, pán spravodajca.
J. Vaľová, poslankyňa: (2009-02-05):
Druhá vec je, rozprávali ste o tom, že sociálne služby majú nedostatočné kapacity. No ja s vami plne v tom súhlasím a preto sa spýtam, ako potom obmedzujeme neverejných poskytovateľov, ak nemáme kapacity a ľudia čakajú od dvoch do desať rokov. Veď predsa my ich umiestňujeme. A umiestňujeme ich všade, pretože tí ľudia čakajú dva až desať rokov. A keďže ste sám povedali, že nemáme kapacity, tak nikoho nemôžeme v práci obmedzovať, pretože práve týchto zariadení potrebujeme ešte viac. Čiže v tomto s vami plne súhlasím. A ďalšiu vec, ktorú ste povedali o rómskych osadách, že sa k tomu budete vyjadrovať ako o terénnej práci. No počas vášho pôsobenia vo vláde tá terénna práca vyzerala, keď boli nepokoje a rabovačky v rómskych osadách! Skutočne ste predviedli, terénnu prácu v rómskych osadách ste nám naozaj ukážkovo ukázali, ako ju máme robiť. Ďakujem.
Krajniak, Milan, poslanec NR SR (2016-06-17):
Ďakujem pekne. Chcel som cteným kolegom, ktorí zareagovali, iba povedať, že budem mať, že zareagujem potom v rozprave, aby som stihol zareagovať na každého z vás, lebo každému z vás by som chcel odpovedať, načo by mi tie dve minúty nestačili.
Kollár, Boris, predseda NR SR (2023-01-25):
Áno, o desiatej.
Laššáková, Jana, podpredsedníčka NR SR (2012-08-02):
Nech sa páči, pán poslanec Fronc.
Jurinová, Erika, podpredsedníčka NR SR (2014-10-23):
Na vaše vystúpenie je jedna, dve faktické poznámky. Uzatváram možnosť prihlásiť sa. Nech sa páči, pán poslanec Poliačik.
Poliačik, Martin, poslanec NR SR (2014-11-09):
Ten môj procedurálny návrh, pani podpredsedníčka, je úplne jasný. Už len za priebeh týchto faktických poznámok a totálne nerešpektovanie rokovacieho poriadku by sme sa mali zamyslieť nad tým, kto vedie tento parlament. Ja viem, že vám je to trápne, ja viem, že aj stranícky, aj mocensky je pán Paška nad vami a jednoducho niektoré veci si nemôžte dovoliť, ale ak je to takto nastavené, tak nefungujeme správne. To bolo flagrantné porušenie rokovacieho poriadku a... (Prerušenie vystúpenia predsedajúcou.)
M. Hort, podpredseda NR SR: (2009-02-05):
Otváram týmto všeobecnú rozpravu. Konštatujem, že som do rozpravy dostal písomnú prihlášku jedného pána poslanca a to pána poslanca Júliusa Brocku, ktorý sa prihlásil za poslanecký klub Kresťanskodemokratického hnutia. Po jeho vystúpení a prípadne faktických poznámkach bude možné prihlásiť sa do rozpravy ústne. Pán poslanec, nech sa páči, máte priestor na vaše vystúpenie.
Mojš, Milan, poslanec NR SR (2019-09-13):
Ďakujem. Pán predseda, v rozprave vystúpil dvaja poslanci, pán poslanec Ivan a pán poslanec Marosz, avšak nebol podaný žiaden procedurálny návrh. Preto, prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh v druhom čítaní.
Bugár, Béla, podpredseda NR SR (2019-01-31):
Pán poslanec Farkašovský.
R. Madej, poslanec: (2008-02-13):
Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prerokovali v termíne ihneď. Pán predseda, prosím, dajte o tomto návrhu hlasovať.
B. Bugár, podpredseda NR SR: (2005-12-13):
Otváram rozpravu a pýtam sa, či sa hlási niekto do rozpravy ústne, keďže nemám písomné prihlášky do rozpravy. Konštatujem, že nie. Končím možnosť prihlásiť sa do rozpravy. Vyhlasujem rozpravu o tomto bode programu za skončenú. A prerušujem rokovanie o tomto bode. A zároveň prerušujem dnešný rokovací deň. Zajtra budeme pokračovať o 9.00 hodine. (Hlasy v sále.) Áno, dobre, ja, pán poslanec, som ochotný pustiť vás, ale vám garantujem, že o 19.00 hodine je koniec dnešného rokovania Národnej rady. (Smiech.) Nech sa páči. Takže pristúpime k prerokúvaniu ďalšieho návrhu, a to návrhu poslanca Národnej rady Slovenskej republiky Ivana Šimka na vydanie zákona, ktorým sa mení a dopĺňa zákon č. 172/2004 Z. z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok (tlač 1309). Nech sa páči.
P. Paška, predseda NR SR: (2009-12-02):
(Hlasovanie.) 138 prítomných, 85 bolo za, 52 sa zdržalo, 1 nehlasoval. Schválili sme návrh novely zákona č. 182/1993 Z. z. o vlastníctve bytov a nebytových  priestorov. Pán poslanec Zvonár bude uvádzať v druhom čítaní  hlasovanie o návrhu poslancov Národnej rady Slovenskej republiky Jozefa Valockého a Róberta Madeja na vydanie zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov a ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov . Je to tlač 1279.
Jurinová, Erika, podpredsedníčka NR SR (2014-03-19):
Poprosím teraz ďalšieho prihláseného poslanca. Pardon, s reakciou na faktickú poznámku pán poslanec Přidal. Nech sa páči.
E. Angyalová, poslankyňa: (2002-12-12):
Z. Martináková, podpredsedníčka NR SR: Ďakujem, pani poslankyňa. Prerušujem rokovanie o tomto bode programu a budeme pokračovať v programe. Nasleduje návrh vlády na odvolanie zástupcov štátu zo Správnej rady Sociálnej poisťovne a na voľbu zástupcov štátu do Správnej rady Sociálnej poisťovne . Návrh vlády ste, panie poslankyne a páni poslanci, dostali ako tlač 106. Správu o prerokovaní materiálu vo výbore pre sociálne veci a bývanie máte ako tlač 106a. Opäť dávam slovo pánovi ministrovi práce, sociálnych vecí a rodiny Ľudovítovi Kaníkovi. Prosím ho, aby návrh uviedol.
Kvasnička, Marián, poslanec NR SR (2015-09-23):
Ďakujem veľmi pekne. Bolo by o čom polemizovať, pokiaľ ide o tú oblasť kvality. Ja myslím, že napriek tomu, že ide o súkromné rádiá, vysielajú vo verejnom priestore a sme zodpovední aj za jeho formovanie, aj keď, samozrejme, to inžinierstvo v zmysle, že toto musíš a to nesmieš, nemám celkom rád. Ale nechcem o tom hovoriť. Skôr ma zaujala táka dilema, ktorú si vyslovil, keď si postavil slovenskú tvorbu alebo pôvodnú slovenskú tvorbu do kontrapunktu s tou anglofónnou tvorbou, ja si myslím, že to je taká veľmi umelá a veľmi zjednodušujúca dilema. Ja ju mám oveľa zložitejšiu. Vedel by som si predstaviť formovanie európskeho, hovorím ako občan Európskej únie, priestoru aj o žánre a o tipy hudby, ktorá by bola určite obohatením, a keby sme ju naučili ľudí počúvať, tak by si ju dokonca aj vyžadovali. Teraz myslím egejské rembetiko, portugalské fado, francúzsky šansón, frog Transylvánia maďarskej oblasti, flamengové produkcie, hudbu Rómov, hudbu Bretagne, Galície, Andalúzie, írske jigy, reely, Balkán s jeho povedzme dychovkami, ktoré poznáme z Kusturicových filmov, ukrajinskú alternatívu, poľský kabaretný rock a ešte aj v tej anglofónnej oblasti, o ktorej hovoríš, aj tam je ten pohľad zúžený, pretože mnoho žánrov aj z tejto hudby sa nehrá, či ide o kontakt s mexickou oblasťou, hispánska hudba, ktorá vzniká v Amerike, či, alebo, alebo iné oblasti, ktoré sa nás dotýkajú, hudba Maghrebu, rai severnej Afriky alebo oblasť Anatólie, ktoré aj pre nás je, je zaujímavé, a táto hudba tiež absentuje. Čiže áno, rozšíril by som ten priestor okrem slovenskej tvorby prinajmenšom na priestor európsky, lebo je z čoho vyberať, je z čoho formovať, je z čoho proste čerpať. A ten návyk na počúvanie tohto sa vytvorí, verím tomu.
V. Veteška, podpredseda NR SR: (2004-06-17):
Nasleduje prvé čítanie o vládnom návrhu zákona, ktorým sa mení a dopĺňa zákon č. 358/2003 Z. z. o obchodných reťazcoch . Vládny návrh zákona ste dostali ako tlač 701. Návrh na jeho pridelenie na prerokovanie výborom máte v rozhodnutí č. 729. Prosím podpredsedu vlády a ministra hospodárstva Pavla Ruska, aby uviedol vládny návrh zákona. P. Rusko, podpredseda vlády a minister hospodárstva SR: Vážený pán predseda, vážené pani poslankyne, vážení páni poslanci, vláda Slovenskej republiky predkladá návrh novely zákona o obchodných reťazcoch, pretože bezprostredne po schválení zákona v auguste 2003 Európska komisia niekoľkokrát opakovane upozornila Slovenskú republiku, že zákon v schválenom znení je v rozpore so zásadami obchodnej politiky a voľného pohybu tovaru Európskej únie. Zásadné výhrady boli uplatnené voči definícii pojmu ekonomickej sily a k jednotlivým praktikám reprezentujúcim zneužívanie ekonomickej sily. Experti Európskej únie trvajú na tom, že žiadny percentuálny podiel alebo absolútne číslo vyjadrujúce ročný obrat podnikateľa, tak ako je to teraz definované v zákone, sa nemôžu použiť na vyjadrenie ekonomickej sily. Preto sa definícia pojmu ekonomickej sily musí zmeniť, a to tak, aby vyjadrovala vzťah prevádzkovateľa obchodného reťazca a jeho dodávateľa. V tomto vzťahu je dodávateľ a prevádzkovateľ obchodného reťazca závislý, lebo nemá na relevantnom trhu možnosť ponúknuť tovar inému podnikateľovi, a preto je prevádzkovateľovi obchodného reťazca nútený poskytovať výhodnejšie podmienky, aké by poskytol inému podnikateľovi. Praktiky, ktoré boli demonštratívne v zákone uvedené ako najčastejšie prípady zneužívania ekonomickej sily, sa v Európskej únii považujú za dovolené a obvyklé v obchodných vzťahoch reťazcov. Taktiež obligatórne označenie výrobku výrobcom sa nepovažuje okrem potravín za nevyhnutné, ak sa predávajúci a výrobca dohodnú na označení výrobku výlučne značkou predávajúceho. Vzhľadom na uvedené výhrady vládny návrh zákona je pripravený v takom znení, aké bolo odsúhlasené expertmi Európskej únie. Nešli sme nad rámec, máme tam urobené to, čo sme považovali za potrebné vzhľadom na konzultácie a komunikáciu s Európskou úniou. V tejto podobe, môžem povedať, je akceptovateľný pre odbornú verejnosť v rámci našich vzťahov s Európskou komisiou a s Európskou úniou. Vážení páni poslanci a pani poslankyne, dovoľujem si vás požiadať o jeho podporu. Ďakujem.
Pročko, Jozef, poslanec NR SR (2024-09-13):
Juraj, neklamal si a vôbec si nezavádzal spoločnosť. Tieto bludy budeš počúvať donekonečna. Blaha a Kotleba dopredu vedeli, že nebudú zvolení. Kto by zvolil Kotlebu, fašistu, do takejto významnej funkcie? A pozor, Blaha, ktorý podporoval diktatúru, tak mal byť predsedom ľudskoprávneho výboru?! Oni, veď to vedeli, ale Šipoš a Kolíková, ich zvolili, ich zvolili, ale Fico potrebuje všetkých, ktorí kontrolujú dať preč. Ďalej ti budú rozprávať bludy o tom, že veď vy ste za vašej vlády odvolali šéfov SIS. No chválapánubohu, Fico by to neurobil, Fico by svojich zločincov chránil. Ale my, boli podozrenia, no tak sa odvolali títo ľudia. Veď to bolo spravodlivé, veď to bolo čestné, veď to bolo normálne. Ale títo nohsledi ti tu budú bľabotať o tom, že čo ste vy robili, ako ste klamali. No neklamali sme. Fico potrebuje, aby, aby nikto nekontroloval SIS, aby nikto nekontroloval pána Gašpara, syna Tibora Gašpara, ktorého on kontroluje cez svoj počítač, keď tam mladý Gašpar hrá nejaké počítačové hry. Takže toto je veľmi dôležité pre Fica, aby mal na flekoch svojich ľudí. A hovoril si o tom, že SIS-ka nemá žiadnu úctu pri žiadnych tajných službách. Im je to jedno, im je to jedno. Oni nepotrebujú spoluprácu s inými tajnými službami. Oni potrebujú, aby kontrolovali opozičných politikov, aby kontrolovali ľudí, aby sa ľudia báli. Toto potrebuje Fico. Fico sa uzavrel, Fico nepotrebuje vonkajší svet, on potrebuje Orbána, pôjde si s ním dať halászle, poklonia sa Ficovi a to je ich, to je ich politika. Ale to, že ostatné tajné služby nás ignorujú, no tomu je to jedno. A tieto bláboly o tom, že Blaha a Kotleba neboli zvolení, oni to vedeli dopredu. A opakujem, Kolíková aj Šipoš boli zvolení a súhlasili, súhlasili koalícia s tým.
E. Bauer, poslankyňa: (2002-12-12):
V spoločnej správe budeme hlasovať o jednom pozmeňujúcom návrhu, ktorý vznikol vo výbore pre financie, rozpočet a menu a tento výbor schválil tento pozmeňujúci návrh. Vzápätí gestorský výbor tiež odporučil schváliť pozmeňujúci návrh, ktorého podstatou je zníženie správneho fondu o 70 581 000 korún a zvýšenie základného fondu o túto istú sumu. Chcela by som vás požiadať o schválenie pôvodného znenia pôvodného návrhu rozpočtu Národného úradu práce v tejto položke a v tejto súvislosti. Rada by som odôvodnila tento návrh. Ide o polovicu tej sumy, dokonca o viac ako polovicu tej sumy, ktorá je určená v správnom fonde Národného úradu práce na dobudovanie informačného systému Národného úradu práce. Je potrebné mať na zreteli, že obnova informačného systému Národného úradu zrejme nemá nič spoločné ani s prevádzkovými nákladmi, ani so zdanlivým míňaním peňazí, ktoré sa môže zdať zvonka ako neúčelné. V tomto prípade si myslím, že ide o absolútne opodstatnené zvýšenie prostriedkov pre správny fond. Národný úrad práce totiž musí pripraviť podmienky na projekt štátnej pokladnice, to znamená na spojenie Národného úradu práce so Štátnou pokladnicou, keďže všetky platby, predpokladajúc od budúceho roku, sa budú realizovať cez Štátnu pokladnicu. Ďalším dôvodom je príprava Národného úradu práce na realizáciu projektu Jednotná správa dávok, ktorá je projektom Svetovej banky, a ide o jednotný výber poistného a o jednotnú správu dávok Sociálnej poisťovne a Národného úradu práce. Je určitý predpoklad, že k tomuto projektu neskôr sa pripojí aj zdravotné poistenie, pretože tento projekt v skutočnosti funguje dobre za tých podmienok, že všetky príspevky sú vyberané jedným miestom a spravované jedným miestom. Ďalším dôvodom je novela zákona o zamestnanosti, platný od 1. januára, kde sme schválili celkom nedávno spoluprácu s obcami podľa § 22a, podľa ktorého nezamestnaní sa budú musieť hlásiť v 14-dňo-vých cykloch na úradoch práce, resp. na základe dohody na obecných úradoch. Nie v poslednom rade by som rada uviedla ešte jeden podľa môjho názoru mimoriadne závažný dôvod. Už dnes Národný úrad práce jednoducho musí realizovať určité súvislosti európskej stratégie zamestnanosti na základe podpísaného spoločného memoranda a spoločných priorít Slovenskej republiky a Európskej únie v oblasti stratégie zamestnanosti. Národný úrad práce navyše nabieha na Spoločný európsky informačný systém voľných pracovných miest a som presvedčená, že návrh zvýšiť prostriedky na informačný systém je v plnej miere odôvodnený. Preto vás opätovne žiadam, aby ste podporili nie pozmeňujúci návrh výboru pre financie, menu a rozpočet, ale pôvodný rozpočet Národného úradu práce. Ďakujem. Z. Martináková, podpredsedníčka NR SR: Ďakujem, pani poslankyňa. Vyhlasujem rozpravu k tomuto bodu programu za skončenú. Pán minister, chcete sa vyjadriť k tomu, čo odznelo v rozprave? Nech sa páči.
Suja, Miroslav, poslanec NR SR (2020-12-09):
Ďakujem za slovo, pán predsedajúci. Viete čo, pán predseda alebo podpredseda, viacero vecí, čo robí, robí vaša vláda, nedáva zmysel. Tak sa nečudujte, že vám neveríme, keď hovoríte, že nemôže ten núdzový stav vyhlásený na 14, 15, 16, 17, 18 alebo 19 dní. Môže. Aj keď to zmysel nedáva. Už sme si pri vašej vláde na to zvykli. Tak preto je táto otázka, si myslím, oprávnená a odpoveď, že to nedáva zmysel, to je asi, podľa mňa nie je veľmi dobrá.
Aštaryová, Zuzana, poslankyňa NR SR (2011-11-29):
Ďakujem veľmi pekne. Takže, vážený pán minister, vážený pán predsedajúci, vážené panie poslankyne, vážení páni poslanci, dovoľte mi, aby som vystúpila ako spravodajkyňa výboru pre financie a rozpočet k návrhu vlády na skrátené legislatívne konanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady o platových pomeroch niektorých ústavných činiteľov Slovenskej republiky v znení neskorších predpisov (tlač 584). Predseda Národnej rady svojím rozhodnutím č. 590 zo dňa 18. novembra pridelil nášmu výboru uvedený návrh prerokovať v skrátenom legislatívnom konaní, ktorý rokoval o tomto návrhu dňa 25. novembra a prijal k nemu uznesenie č. 292, kde sa odporúča Národnej rade prerokovať návrh vlády na skrátené legislatívne konanie o návrhu skupiny poslancov ihneď. Ďakujem veľmi pekne. Prosím, otvorte rozpravu.
Pročko, Jozef, poslanec NR SR (2023-12-19):
Mám, mám, mám. (Prerušenie vystúpenia predsedajúcim.)
Šimko, Igor, poslanec NR SR (2024-04-18):
Pán predsedajúci, dajte, prosím, hlasovať o bode 2 spoločnej správy s odporúčaním gestorského výboru schváliť.
Martvoň, Anton, poslanec NR SR (2013-05-21):
Pán predseda, ďakujem za slovo. Vážené kolegyne, kolegovia. Dovoľte, aby som v krátkosti uviedol novelu zákona o rodine, ktorá sa dotýka úrokov z omeškaného výživného. V podstate nebudem hovoriť to odôvodnenie, prečo a načo sme to predložili s kolegyňami, teda s kolegyňou a kolegami. Hovoril som to naposledy, sústredím sa na dve také veci. Jedna vec je, že chcem v krátkosti poukázať na krátky historický exkurz vývoja toho, nakoľko dostal som množstvo pozitívnych ohlasov e-mailami, dokonca z Českej republiky, že nám túto úpravu, pokiaľ prejde teda, budú závidieť. Zároveň chcem ale poukázať, že je to tvrdá práca viacerých ľudí od roku 2005, ktorí na tento problém ako taký poukazovali a ktorý teda máme právo, práve možnosť teraz na tomto mieste riešiť. Začnem tým, že v roku 2005 prvýkrát pani E. K., nakoľko nie je tam jej meno zverejnené, uplatnila na súde v Košiciach úroky z omeškaného výživného, nakoľko jej manžel neplatil výživné za dva roky. Výsledok tohto súdneho konania sa dostavil až v roku 2008 pod judikátom číslo 40/3C/309/2005-172 z 2008, kde tieto úroky z omeškaného výživného boli súdom zamietnuté s poukazom na to, že nejde o klasický záväzkový vzťah, ale že ide o vzťah, ktorý vzniká na základe zákona o rodine, a pokiaľ zákon o rodine neobsahuje ustanovenia o úrokoch z omeškaného, tak že nemôže teda uplatňovať. V októbri 2010, medzitým teda sa rozprúdila na túto tému diskusia, v októbri 2010 vyšli prvé blogy a diskusie na túto tému, napríklad na porade.sk a na iných webových portáloch. V októbri 2011 pani Mazurková prvýkrát zverejnila blog na jednom denníku, kde sa, ktorý sa práve tejto téme venoval. V novembri 2011 pani Martincová a následne za jej spolupráce pán Dostál v novembri 2011 predložili návrh zákona, ktorý súvisel aj s hromadnou pripomienkou v začiatku roka 2012, ktorý ale už nestihol prejsť v tomto parlamente. V lete 2012 malý chlapec na Detskej univerzite, ktorú usporiadavala Univerzita Komenského, sa obrátil s otázkou, že prečo sa neplatia úroky z omeškaného výživného, na ministra vnútra, podpredsedu vlády Roberta Kaliňáka, ktorý v podstate reagoval v tom zmysle, že je to problém, ktorý určite budeme riešiť. Následne po upozornení tohto malého chlapca sme my predkladatelia – kolega Brixi, kolega Duchoň a kolegynka Vitteková spolu so mnou – predložili návrh zákona, ktorý v apríli 2013 vláda Slovenskej republiky schválila a zároveň týmto sme dovŕšili ten proces, ktorý dospel až tu do dnešného dňa, že my poslanci za stranu SMER – sociálna demokracia chceme pomôcť práveže ľuďom, ktorí to potrebujú, s týmto návrhom zákona, ktorý je pre ľudí, kvôli ľuďom a podnet prišiel od ľudí. Toľko teda v krátkosti, dovoľte mi, aby sme, som sa teda v mene predkladateľov uchádzal o podporu tohto nášho návrhu novely zákona o rodine. Ďakujem pekne.
Grendel, Gábor, podpredseda NR SR (2020-04-24):
Pán poslanec Šefčík.
Laššáková, Jana, podpredsedníčka NR SR (2012-12-07):
Pán poslanec Hlina, nech sa páči.
Šimko, Jozef, poslanec NR SR (2020-04-23):
Vážený pán predsedajúci, vážené kolegyne, kolegovia, dovoľte mi, aby som zareagoval na slová pána predsedu Kotlebu. Dámy a páni, ja skutočne žasnem, ako vládna koalícia dokázala pripraviť tento fantastický materiál, áno, fantastický materiál. Už len čakám, že niekto z vás tu povie, aký blahobyt sa tu zabezpečí pre, pre 5,4 milióna občanov žijúcich na území Slovenskej republiky, že tu budeme žiť v blahobyte, bez žobrákov, každý bude mať prácu, možnosť chodiť na exotické dovolenky, na exotické zájazdy, samozrejme za veľkú mláku. Na druhej strane som sa v tomto materiáli však nedočítal nič konkrétneho. Príchod, príchodom programového vyhlásenia vlády by malo byť v prvom rade školstvo, zdravotníctvo, regióny, poľnohospodárstvo, podnikatelia, samozrejmá vec aj v dnešnej dobe koronavírus, teda COVID-19. Áno. Každým bodom sa tu letmo s týmto cieľom teraz zaoberáte. Ale o mimovládnych organizáciách, o obrannej politike štátu som sa v programovom vyhlásení vlády dočítal oveľa viac. Napríklad o výdavkoch s ambíciou dosiahnuť dvojpercentný podiel na HDP v roku 2024, to som sa tam tiež dočítal, že bude vyčlenených minimálne 20 % na hlavnú výzbroj a techniku podľa kritéria NATO a Európskej únie. To tam tiež nájdeme. Skutočne mám pocit po naštudovaní Programového vyhlásenia vlády Slovenskej republiky, že v našom štáte to bude všetko v naprostom poriadku. Ale to, že koľko miliónov sa vyčlení na menej rozvinuté okresy v rámci Slovenskej republiky, kedy sa dostavia D1 Bratislava – Košice, kedy sa dostavia R2 Zvolen – Košice, to som, bohužiaľ, tu nenašiel. Takže čas mi ušiel, takže ďakujem pekne, pán predsedajúci.
Žiga, Peter, podpredseda NR SR (2024-02-06):
Pani poslankyňa Kalmárová, nazvať Bibliu knihou prísloví je trošku silná káva, ale pôjdeme ďalej v rozprave. (Ruch v sále) Ideme ďalej. V rozprave vystúpi pán poslanec Škripek. Nie je prítomný. Stráca poradie. Pán poslanec Gröhling. Nie je prítomný, stráca poradie. Pani poslankyňa Jurik. Nie je prítomná, stráca poradie. Pán poslanec Mikloško. Nie je prítomný, stráca poradie. Pani poslankyňa Bittó Cigániková. Nie je prítomná, stráca poradie. Pani poslankyňa Plaváková. Nie je prítomná, stráca poradie. Pani poslankyňa Turčanová. Nie je prítomná, stráca poradie. Pán poslanec Ledecký. Nie je prítomný, stráca poradie. Pani poslankyňa Bihariová. Nie je prítomná, stráca poradie. Pán poslanec Stachura. Nie je prítomný, stráca poradie. Pán poslanec Szalay. Nie je prítomný, stráca poradie. Pani poslankyňa Števulová. Nie je prítomná, stráca poradie. Pán poslanec Janckulík. Nie je prítomný, stráca poradie. Pán poslanec Viskupič. Nie je prítomný, stráca poradie. Pán poslanec Štefunko. Nie je prítomný, stráca poradie. Pani poslankyňa Holečková. Nie je prítomná, stráca poradie. Pán poslanec Sulík. Nie je prítomný, stráca poradie. Pán poslanec Hargaš. Nie je prítomný, stráca poradie. Pani poslankyňa Nash. Je prítomná, nech sa páči. Tak, opozícia, chceli ste reagovať a nie ste prítomní, tak neviem, no. (Reakcia z pléna.)
Hufková, Eva, poslankyňa NR SR (2012-12-17):
Ďakujem pekne. Vážená pani podpredsedníčka, vážené panie poslankyne, vážení páni poslanci, dovoľte mi, aby som ako spravodajca predniesla správu Výboru Národnej rady Slovenskej republiky pre financie a rozpočet o výsledku prerokovania návrhu rozpočtu Exportno-importnej banky Slovenskej republiky na rok 2013, tlač 263. Výbor Národnej rady pre financie a rozpočet ako gestorský výbor podáva Národnej rade túto správu výboru: Predseda Národnej rady svojím rozhodnutím č. 244 z 12. októbra 2012 pridelil návrh rozpočtu Exportno-importnej banky Slovenskej republiky na rok 2013, tlač 263, na prerokovanie Výboru NR SR pre financie a rozpočet. Zároveň určil výbor pre financie a rozpočet ako gestorský výbor, ktorý pripraví správu o výsledku prerokovania uvedeného návrhu vo výbore. Výbor pre financie a rozpočet uznesením č. 101 z 15. novembra 2012 súhlasil s návrhom rozpočtu, ktorý vykazuje výnosy vo výške 41 720-tisíc eur a náklady vo výške 41 457-tisíc eur. Zároveň odporučil Národnej rade tento návrh rozpočtu schváliť. Výbor Národnej rady Slovenskej republiky pre financie a rozpočet schválil svojím uznesením č. 121 z 23. novembra 2012 aj správu výboru. Návrh na uznesenie Národnej rady Slovenskej republiky je prílohou tejto správy. Vážená pani podpredsedníčka, skončila som, otvorte, prosím, rozpravu.
Hrnčiar, Andrej, podpredseda NR SR (2019-11-28):
Takže nech sa páči, pán poslanec Náhlik, spravodajca.
Blanár, Juraj, podpredseda NR SR (2021-03-17):
Pán kolega zo zahraničného výboru, chcem poďakovať za podporu tohto uznesenia a rovnako ste tak urobili aj na zahraničnom výbore. A chcem aj ctenej snemovni povedať, že tá iniciatíva s mojím kolegom bola aj preto, lebo zaviazali sa aj predsedovia parlamentu Vyšehradskej štvorky, že prijmú takéto podobné uznesenie na pôde ich parlamentov. Tie ostatné tri krajiny tak urobili, ale zdá sa, že kvôli tomu, aká je situácia na Slovensku, kde vláda je absolútne dnes v chaose, odzrkadľuje sa to aj na práci parlamentu, a preto sme prišli vecne s týmto uznesením, aby sme na to nezabudli a prejavili naozaj aj my príslušnosť k V4, aj vďačnosť za všetko, čo sme dokázali pri tom spojenectve, ktoré nás spájalo v rámci krajín strednej Európy, dosiahnuť spoločne, a tým aj potvrdili do budúcnosti, že tento formát má zmysel. A to, že má zmysel, potvrdzujú aj iné krajiny Európskej únie, ktoré prejavili svojho času záujem o rozšírenie V4, čo sa neudialo, ale preto sa vytvoril formát tzv. V4+ a je veľký záujem o tento formát a myslím si, že prispieva k tej diskusii, ktorá je veľmi dôležitá nielen v rámci strednej Európy, ale aj v rámci Európskej únie. Takže ďakujem vám, pán kolega Osuský, za podporu a chcem požiadať aj ostatných kolegov o podporu tohto uznesenia.
Baránik, Alojz, poslanec NR SR (2016-10-19):
Ďakujem. Oceňujem, pani ministerka, že si stojíte na svojom, asi nič iné sa nedalo očakávať. Ale ja na rozdiel od vás, pani ministerka, som na tú moju tézu a k nej som predložil dôkazy. Vy ste žiadne dôkazy nepredložili. Ja som povedal, že odkedy je Centrálny register zmlúv verejný, tak korupcia narástla násobne. To nikto nerozporuje, to sú objektívne dáta. Takže to je to, s čím my pracujeme, a pritom tento zákon nie je neutrálny, pokiaľ ide o podnikateľské prostredie, ho skomplikuje. Ďalšia vec, ktorú v súvislosti s transparentnosťou chcem povedať, je to, že korupcia a skrytí koneční užívatelia výhod sú v našom prostredí len preto, pretože sa predávajú CT prístroje za trojnásobok takej ceny, za aké sa predávajú v Nemecku alebo v Rakúsku, pretože diaľnice máme najdrahšie na svete, preto majú tí, ktorí sa schovávajú, majú obrovské zisky. Keby boli ceny najnižšie, aké môžu byť, a je v našich silách to zabezpečiť, tak potom by tí, ktorí sa potrebujú schovávať, by o tento biznis nemali záujem. A na tom je to celé založené. Tu je transparentnosť nám nanič, pretože dôsledok tej transparentnosti je nič. Títo ľudia chodia po uliciach v drahých autách, robia si, čo chcú, a ešte sú aj dôstojní občania.
Jurinová, Erika, poslankyňa NR SR (2017-09-13):
... len preto... (Prerušenie vystúpenia predsedajúcim.)
V. Veteška, podpredseda NR SR: (2004-03-03):
Zapnite mikrofón pánovi poslancovi Šimkovi na vystúpenie s faktickou poznámkou, prosím.
M. Číž, podpredseda NR SR: (2006-08-04):
Prosím preto overovateľov, aby spočítali hlasy a vyhotovili zápisnice o výsledkoch tajného hlasovania. Zároveň vyhlasujem zhruba 20-minútovú prestávku. (Prerušenie rokovania o 13.01 hodine.) (Pokračovanie rokovania o 13.25 hodine.)
Paška, Pavol, predseda NR SR (2013-02-12):
Chcete reagovať, pán poslanec? Nie! Takže, pán poslanec Kvasnička, nech sa páči.
Jurinová, Erika, podpredsedníčka NR SR (2014-04-01):
Na vaše vystúpenie chcú reagovať štyria páni poslanci. Uzatváram možnosť prihlásiť sa faktickou poznámkou. Nech sa páči, pán poslanec Daniš.
P. Hrušovský, predseda NR SR: (2004-12-14):
Poprosím teraz skrutátorov, aby ukončili tajnú voľbu. Vyhlasujem prestávku do 17.30 hodiny a poprosím skrutátorov, aby v tomto termíne ohlásili výsledky tajnej voľby. V prípade, ak nebude zvolený nikto z navrhnutých kandidátov, pristúpime po oboznámení sa s výsledkami volieb k opakovanému tajnému hlasovaniu. (Prestávka.) (Po prestávke.)
Borguľa, Martin, poslanec NR SR (2021-05-03):
Veľmi pekne ďakujem, kolegovia, za vaše faktické pripomienky. V prvom rade sa chcem ospravedlniť za brept, samozrejme, nie retrospektívne zákony (povedané so smiechom), ale za retroaktívne zákony, prepáčte. A vždy sa snažím naozaj pôsobiť racionálne a podporovať racionálne návrhy v prospech ľudí a to malo byť aj posolstvo môjho, môjho vystúpenia. Ďakujem aj pánovi Šimkovi, aj pánovi Mizíkovi, že ma v niektorých veciach pochválili. A čo sa týka pána Šimka, tak áno, náš mi... ja tieto veci, ktoré som spomínal, sú nadstavbou programového vyhlásenia vlády pre mňa, tie veci v tom programovom vyhlásení mnohé dobré sú zapracované a náš minister práce Milan Krajniak intenzívne na tom pracuje. Čiže môžte sa spoľahnúť, že budem v týchto veciach s ním komunikovať. Čo sa týka pána. pána Mizíka, tak poukázal na rozpory v tejto vládnej koalícii. Áno, pán Mizík, sú, lebo sme štyri rôzne strany, a ja vám odporúčam v budúcich voľbách voliť SME RODINA, lebo to je taká dobrá strana, že podľa mňa by si zaslúžila aj 50 % hlasov. Keď budeme mať 50 %, budeme sami a jediní vládnuť a to tu bude raj. Pečené holuby na počkanie. Samozrejme, trošku žartujem. Ďakujem.
B. Bugár, podpredseda NR SR: (2003-10-28):
J. Malchárek, poslanec: Ďakujem, pán predsedajúci. Ja by som poprosil, aby body 64 a 65, sú to tlače 344 a 337 boli zaradené ako body programu pred zákony, ktoré sa týkajú novej organizácie miestnej štátnej správy.
Jurinová, Erika, podpredsedníčka NR SR (2014-04-01):
V zmysle rokovacieho poriadku o slovo požiadal pán podpredseda Národnej rady, pán Figeľ. Nech sa páči, máte slovo.
Pellegrini, Peter, predseda NR SR (2014-12-04):
Prezentujme sa a hlasujme. (Hlasovanie.) Prítomných 135 poslancov, za 45, proti 6, zdržalo sa 82 poslancov, nehlasovali 2. Konštatujem, že návrh sme neschválili. Prosím teraz určeného spravodajcu pána poslanca Muránskeho, aby uviedol hlasovanie v prvom čítaní o návrhu poslancov Mikuláša Hubu, Jána Mičovského a Martina Fecka na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny (tlač 1194). Nech sa páči, pán poslanec. (Hlasovanie o návrhu poslancov Národnej rady Slovenskej republiky Mikuláša Hubu, Jána Mičovského a Martina Fecka na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov , tlač 1194.)
Laurenčík, Milan, poslanec NR SR (2011-05-20):
Vážení kolegovia, ktorí ešte neodišli, je nás tu zopár, tak snáď iba pre záznam by som tiež chcel vysloviť podporu tomuto návrhu a takisto ako pán navrhovateľ hovoril teraz, určite tie nedostatky, ktoré tu boli teraz vytknuté a ktoré ozaj, ozaj tam sú, tak nejakými pozmeňovacími návrhmi upravíme a ten návrh pomôže podnikateľom a vlastne aj všetkým občanom, aby zbytočná byrokracia tu naďalej nevládla. Ďakujem veľmi pekne.
Jánoš, Vladimír, poslanec NR SR (2012-05-10):
Ďakujem pekne za slovo. Ja viem, že teraz poruším možno trošku rokovací poriadok. Pán poslanec Hlina, ja tomu rozumiem. Môžeme si to vysvetliť. Vysvetlím vám to potom podrobne. Ale na pána poslanca Poliačika, Polláka, pardon, v jeho vystúpení. Pán poslanec, vy ste už spomínali na výbore, na našom riadnom zasadnutí výboru, že tento zákon veľmi vážne plánujete predložiť. Mám teda na mysli zákon o vysporiadaní pozemkov s tým, že ja predpokladám, že sme sa pochopili na tom výbore, kde si myslím, že predloženie takejto legislatívnej novely bude potrebná, myslím si, nejaká politická zhoda širším politickým spektrom. A predpokladám, že tak ste to aj mysleli vo svojej rozprave. Ale chcel by som povedať jednu vec, že spomínali ste, vysoká miera nezamestnanosti, podmienenosť sociálnych dávok rómskych spoluobčanov na vykonávanie verejnoprospešných prác a tak ďalej a tak ďalej. Spomínate rómsku menšinu iba z toho pohľadu, alebo pripadalo mi to, že skutočne je to len z toho pohľadu znevýhodnenia. Chcem vás upozorniť na jednu skutočnosť, že nezamestnanosť v Slovenskej republike stúpla na rekordné číslo za predchádzajúcej vlády Ivety Radičovej, na rekordné číslo. A v tom čísle nezamestnaných nie sú iba Rómovia, sú tam aj nerómovia. A chcem sa spýtať, či sa aj ich niekto pýta na to, akým spôsobom chcú riešiť svoju situáciu? Tých chcem povedať iba jedno, aby sme sa pochopili, že keď zastupujete túto skupinu v Národnej rade Slovenskej republiky, čo je zjavné, a robíte tak a je to veľmi dobré a vnímam to pozitívne, možno treba smerovať aj medzi našich rómskych spoluobčanov ich iniciatívu, aby trošku pracovali aj na sebe, aby sa vzdelávali, aby sa snažili. Nečakali iba to, čo im štát dá a ako sa o nich štát alebo obce, regióny postarajú. Aj oni musia prejaviť záujem o to uplatniť sa v spoločnosti v rámci republiky.
Figeľ, Ján, podpredseda NR SR (2015-06-17):
Ďakujem pekne, pán poslanec Martin Fronc, máte hneď aj možnosť pokračovať. Nech sa páči, nasleduje vaše vystúpenie.
Jurinová, Erika, podpredsedníčka NR SR (2015-09-30):
Pán poslanec Švejna.
Ďuriš Nicholsonová, Lucia, podpredsedníčka NR SR (2019-02-12):
Takže, nech sa páči, pán poslanec Mizík.
Matovič, Igor, poslanec NR SR (2019-02-01):
Môžem k tomu iba ešte dopovedať. Patrilo by sa, je to ako asi smola, naozaj že sa predsedajúci nemôže do..., s faktickou, čo sa mi zdá hlúposť. Na druhej strane, keď teda chce využiť ten mikrofón, podľa mňa mal by počkať v poradí, ako sú tí ostatní ľudia prihlásení. Ďakujem pekne. (Prerušenie rokovania o 14.01 hodine.)
Lipšic, Daniel, poslanec NR SR (2014-11-08):
Ďakujem. Je fajn, že ste rátali, koľko tu je poslancov, ale odvolávame premiéra a kde je premiér? Keď sa odvolávala pani premiérka Radičová, tak ona tu poctivo sedela celú dobu. Takže to je trošku problém. Že? Druhá vec. Už ste to hovorili viackrát, trestný čin porušovania pravidiel pri hospodárskom styku som ako minister spravodlivosti v novom Trestnom zákone do tohto parlamentu predložil. Vtedy už vláda Mikuláša Dzurindu nemala väčšinu a väčšinou poslanci ho vypustili. Viete, ktorými hlasmi sa tak stalo? Bolo to vaším hlasom, hlasom pani Laššákovej, hlasom pána Fica, hlasom všetkých poslancov strany SMER. Ak nehovorím pravdu, tak sa vzdám mandátu. Ak nehovoríte pravdu vy, tak sa vzdajte vy mandátu. Prestaňte v tomto klamať. To hlasovanie na internete stále je. Vy ste to vypustili z Trestného zákona. (Potlesk.) Po druhé, presne tak v roku 2005 vláda bola v menšine. (Reakcia z pléna.) Nevyrušujte ma, pozrite si to, donesiem vám to, nie je to problém doniesť. Už som to hovoril párkrát. Klamete až sa práši, naozaj. Zákaz zisku. Zákaz zisku zdravotných poisťovní ste urobili tak, že ste precenili zlučovanie poisťovní a Penta si vyťahuje ten zisk inou formou, veselo, úplne v klídku, v pohode a nič sa nedeje. Váš generálny prokurátor povedal pred dvomi týždňami, že žiadnu veľkú korupčnú kauzu polícia neodhalila. To sú slová zo správy generálneho prokurátora. K ochrane oznamovateľov. Fajn, že ten zákon je. My sme ho tvorili asi rok a pol a bol v princípe pripravený. Vy ste tam doplnili dva paragrafy, dobré paragrafy. A to vám trvalo dva a pol roka. Tak toľko k tým časovým súvislostiam.
Blanár, Juraj, podpredseda NR SR (2022-10-18):
Pán poslanec Peter Pollák s faktickou poznámkou.
Hrnčiar, Andrej, doterajší podpredseda NR SR (2020-03-20):
Pán poslanec Igor Hus.
Kiššová, Jana, poslankyňa NR SR (2014-09-10):
Ďakujem pekne za slovo. Vážené dámy, vážení páni, keďže včera pani podpredsedníčka Laššáková pri vyraďovaní našich opozičných poslaneckých návrhov selektívnym spôsobom, zrejme zabudla aj na tie moje, ktorými som určite chcela kampaňovať v najbližších komunálnych voľbách, tak zo solidarity tiež sťahujem návrhy zákonov. Beriem teda späť návrh zákona za predkladateľa Jozefa Mihála a za mňa, návrh zákona, ktorý je pod tlačou 1144, a rovnako návrh poslancov Jany Kiššovej a Jozefa Mihála, ktorý je pod tlačou 1107. Ďakujem.
Kondrót, Maroš, poslanec NR SR (2012-09-14):
Vážený pán predseda, vážené panie poslankyne, vážení páni poslanci, Výbor Národnej rady Slovenskej republiky pre hospodárske záležitosti ma uznesením č. 65 určil za spravodajcu k vládnemu návrhu zákona, ktorým sa mení a dopĺňa zákon č. 217/2003 Z. z. o podmienkach uvedenia biocídnych výrobkov na trh a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Máme to ako tlač č. 166. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa po formálno-právnej stránke náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona a o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republiky viazaná. Z doložky o vybraných vplyvoch je zrejmé, že predkladaný návrh nebude mať vplyv na rozpočet verejnej správy ani sociálne vplyvy, bude mať pozitívny vplyv na informatizáciu spoločnosti a na životné prostredie. Negatívne ovplyvní podnikateľské prostredie. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 2. augusta 2012 č. 158 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, Výbor Národnej rady Slovenskej republiky pre hospodárske záležitosti a výbor pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predseda, prosím, otvorte všeobecnú rozpravu.
Brixi, Otto, poslanec NR SR (2015-07-02):
Ďakujem, pán predseda. Poprosím vás, do zápisu pri voľbe členky Rady pre rozpočtovú zodpovednosť som bol za, ale hlasovacie zariadenie mi nefungovalo.
Hort, Milan, podpredseda NR SR (2011-10-19):
Reagovať bude pani poslankyňa Tomanová. Nech sa páči.
Laššáková, Jana, podpredsedníčka NR SR (2013-07-02):
Na vystúpenie pána poslanca s faktickou poznámkou pani poslankyňa Hufková. Končím možnosť prihlásiť sa s faktickými poznámkami. Nech sa páči, pani poslankyňa.
Janíková, Mária, poslankyňa NR SR (2013-11-27):
Prosím, pán predsedajúci, dajte hlasovať o návrhu pána poslanca Kaníka.
Hrnko, Anton, poslanec NR SR (2018-11-27):
Ďakujem, pán predseda. Pán Dostál, ja normálne žasnem. Vy ste odborník na všetko, ale dnes ste to asi trošku prestrelili. Vy spochybňujete demokratickosť krajiny, ktorá je vzorová pre demokraciu, Spojené štáty americké. A viete čím? Vy pokladáte za absolútne nedemokratické, že strany by mali mať členov, o ktorých by mal aj občas vedieť štát, kto tam je. A viete, ako je politický systém v Spojených štátoch amerických? Tam sú dve strany hlavné a každý občan, keď príde do obce, sa na matričnom úrade musí zaregistrovať, či je republikán alebo demokrat. A podľa toho je potom aj zvolávaný na takzvané primárky a štát vedie, štát vedie tieto dokumenty. Nesmejte sa, pán Osuský, ja som tam bol, ja som to študoval v Amerike. Je to tak, presne ako hovorím. Štát, štát kontroluje občanov kto je demokrat, kto je republikán a tak isto ich aj zvoláva na takzvané primárky, volá sa to cez štátne orgány. Takže ak to neviete, choďte si to doštudovať a potom spochybňujte. Dobre? A, pán Baránik, no vy ste už úplný odborník na všetko. Ďakujem.
Grendel, Gábor, poslanec NR SR (2020-03-20):
Sľubujem. (Potlesk.)
Baránik, Alojz, poslanec NR SR (2020-09-16):
Ďakujem pekne. Zdravím všetkých, pani ministerku obzvlášť. Vážený pán predsedajúci, vážené kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor, výbor pre financie a rozpočet a výbor pre ľudské práva a národnostné menšiny. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v prvom čítaní. Zo znenia návrhu zákona je zrejmý navrhovaný účel úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Glváč, Martin, podpredseda NR SR (2019-09-13):
Pani poslankyňa Zemanová.
Nicholsonová, Lucia, poslankyňa NR SR (2014-11-09):
Toto sú poznámky!
Pellegrini, Peter, predseda NR SR (2024-02-08):
Prezentujme sa a hlasujme o bode číslo 194 druhého pozmeňujúceho návrhu pána poslanca Galka. (Hlasovanie.) Prítomných 126 poslancov, za 17, proti 75, zdržalo sa 33, nehlasoval 1. Bod sme neschválili.
Grendel, Gábor, podpredseda NR SR (2020-04-02):
Pani poslankyňa Cigániková.
Kuffa, Filip, poslanec NR SR (2022-10-18):
Pán kolega Pročko, ja odsudzujem vraždu, či to bol homosexuál, alebo heterosexuál. Ja sa nepozerám na nejakú orientáciu človeka. Keď ste povedal v úvode, že pápež to priznal alebo povedal, že aj homosexuáli sú Božie deti, správne sú. A pápež, nielen pápež, ale aj duchovní otcovia, dokonca duchovní otcovia aj tuná na Slovensku homosexuálov neodsudzujú. To, čo odsudzujú, je škodlivá homosexualita. Tak si to nezamieňajte tie pojmy. Áno, homosexuáli sú Božie deti. Aj oni sú Božie deti, takisto jak aj hociktorí ostatní iní. Vy viete prekrútiť pápeža, tak o čo ľahšie vy viete prekrútiť aj Kuffu. Toto Kuffa hovorí: „Milujem homosexuála, ale nenávidím škodlivú homosexualitu a odsudzujem ju.“ Toto je, toto si zapíšte a toto keď pôjdete nabudúce do rozpravy, aby ste si to pamätali. Čo sa týka vyhrážania sa ľuďom, už to tu bolo spomenuté, my tiež môžeme začať čítať komentáre. Nedávno sme mali výbor, riešili sme psov, sme boli jediní s Petrom Pollákom, ktorý som sa dokázal zastať rómskej komunity. Ja by som vám ukázal, aké komentáre mi chodili. Za psy! Ani nie za ľudí, za psov aké nám prišli komentáre, to by ste sa divil. A nedá mi nespomenúť takú paralelu, lebo som si na to spomenul, bolo to práve v čase covidu, že vtedy tá prvá vlna začala a vtedy objasnili jednu vraždu z roku 2015. Pumpár Erik vo Veľkej Lomnici chladnokrvne bol zavraždený, zastrelený za nejakú hotovosť v pokladni 800-900 euro, tak nejak to bolo. Ani pes neštekol! Ktoré médium sa toho chytalo, že mladý chalan tam zomrel?! Ktoré médium sa pozeralo na jeho orientáciu, či bol taký alebo taký?! Teraz zrazu, keď sú to homosexuáli, no čuduj sa svete, mediálna bomba! Nenormálna bomba.
A. Belousovová, podpredsedníčka NR SR: (2009-03-10):
Pani poslankyňa, máte slovo.
Blanár, Juraj, podpredseda NR SR (2022-09-29):
S faktickou pán poslanec Filip Kuffa.
Hrnčiar, Andrej, podpredseda NR SR (2019-10-24):
Pýtam sa, či sa chce prihlásiť niekto do rozpravy ústne. Nahlásil sa do rozpravy. Nech sa páči, pán poslanec Kotleba.
Vašečka, Richard, poslanec NR SR (2016-09-14):
Ďakujem za slovo. Ďakujem pani poslankyni Verešovej za jej príspevok a nielen vystúpenie v rozprave, ale myslím tým príspevok, ktoré spolu s kolegyňami priniesli do tejto témy, ktorou sa dlhodobo zaoberajú a prinášajú aj legislatívnu iniciatívu. Musím povedať úprimne, že sa hanbím veľakrát ako muž, keď počúvam o situáciách, v ktorých veľmi často najmä ženy zostávajú osamelé s deťmi, kde muž ujde od zodpovednosti, kde ak je nejaká situácia ťažká, zvlášť nejaké zdravotné postihnutie alebo nejaké problémy, muž sa vyvlečie zo zodpovednosti. Nie je to vždy tak, ale veľmi často to tak je. A je mi to veľmi ľúto, a preto musíme takéto veci riešiť a nesmieme na ne zabúdať, tak ako to povedal aj môj predrečník. Naozaj politikou budúcnosti je rodinná politika. Je potrebné robiť prevenciu. Ak rodina bude chránená pred rozvratom a chudobou, tým menej budeme musieť riešiť to, čo nazvala pani poslankyňa Verešová patológiou a kritickými situáciami. Na druhej strane, samozrejme, nemôžeme byť nerealistickí idealisti a tváriť sa, že takéto veci nebudú. Vždy sú, a preto ich treba veľmi reálne riešiť, pretože práve takéto jednorodičovské domácnosti alebo ľudia v takýchto situáciách sú najviac ohrození chudobou, či už ide teda o matky, prípadne otcov a ich deti. Takže ďakujem za tento príspevok.
Šeliga, Juraj, podpredseda NR SR (2021-03-31):
S reakciou pán poslanec Takáč, nech sa páči.